**Κοινωνικό Πολύκεντρο: Έρευνα για την παρενόχληση στον εργασιακό χώρο του δημοσίου τομέα**

**Γραμματεία Ισότητας της Α.Δ.Ε.Δ.Υ.**

Τ**ο Κοινωνικό Πολύκεντρο της Α.Δ.Ε.Δ.Υ.  έχει αναθέσει σε ερευνητική ομάδα του Παντείου Πανεπιστημίου την διεξαγωγή έρευνας για την παρενόχληση στον εργασιακό χώρο του δημοσίου τομέα** με σκοπό να διαπιστωθεί κατά πόσο όλοι οι εργαζόμενοι και όλες οι εργαζόμενες στο δημόσιο τομέα απολαμβάνουν ίσες ευκαιρίες και σεβασμό σε έναν εργασιακό χώρο, απαλλαγμένο από απρεπείς στάσεις και ανάρμοστες σεξουαλικές συμπεριφορές.

 Χαιρετίζουμε την προσπάθεια αυτή του Κοινωνικού Πολύκεντρου να μελετήσει και με τον τρόπο αυτό να συμβάλει στην αντιμετώπιση του ζητήματος.

**Καλούμε όλες τις εργαζόμενες και τους εργαζόμενους να συμμετέχουν στην έρευνα και να συμπληρώσουν το σύντομο ερωτηματολόγιο που είναι ανώνυμο και εμπιστευτικό και τα αποτελέσματα του θα χρησιμοποιηθούν αυστηρά και μόνο για τις ανάγκες του Κοινωνικού Πολύκεντρου της Α.Δ.Ε.Δ.Υ.**

Για να καταχωρήσετε τις απαντήσεις σας, παρακαλούμε ακολουθείστε τον παρακάτω σύνδεσμο:

[Διεξαγωγή έρευνας για την παρενόχληση στον εργασιακό χώρο του δημοσίου τομέα](https://www.harassmentsurvey.gr/)